b'\n_START_ARTICLE_\nVeli Roger\n_START_PARAGRAPH_\nVeli Roger (Fr\xc3\xa8re Roger) (12. toukokuuta 1915 \xe2\x80\x93 16. elokuuta 2005),  syntym\xc3\xa4nimelt\xc3\xa4\xc3\xa4n Roger Louis Schutz-Marsauche oli Taiz\xc3\xa9-luostariyhteis\xc3\xb6n perustaja. _NEWLINE_Veli Roger syntyi ja eli ensimm\xc3\xa4iset 25 vuotta Sveitsiss\xc3\xa4. H\xc3\xa4n l\xc3\xa4hti \xc3\xa4itins\xc3\xa4 kotimaahan Ranskaan 1940, 25-vuotiaana, ja perusti Taizen kyl\xc3\xa4\xc3\xa4n piilopaikan pakolaisille, jonne tuli muun muassa juutalaisia sodan aikana. Sodan j\xc3\xa4lkeen h\xc3\xa4nen luokseen tuli muita ja retriittiyhteis\xc3\xb6 perustettiin 1949. Veli Roger halusi kehitt\xc3\xa4\xc3\xa4 yhteis\xc3\xb6\xc3\xa4 ekumeeniseksi ja kutsui mukaan sek\xc3\xa4 katolisia ett\xc3\xa4 protestantteja. _NEWLINE_1960-luvulla yhteis\xc3\xb6st\xc3\xa4 tuli suosittu nuorison keskuudessa. Suomessa muun muassa Anna-Maija Raittila teki taiz\xc3\xa9-yhteis\xc3\xb6\xc3\xa4 tunnetuksi. Veli Roger k\xc3\xa4ytti suosiota hyv\xc3\xa4kseen ja vieraili It\xc3\xa4-Euroopassa puhumassa kristinuskosta._NEWLINE_Veli Roger kirjoitti kirjoja sek\xc3\xa4 yksin ett\xc3\xa4 yhdess\xc3\xa4 \xc3\x84iti Teresan kanssa. H\xc3\xa4n on saanut UNESCON rauhankasvatuksen palkinnon (1988), Kaalre Suuren-palkinnon (1989), Notre Dame -palkinnon kansainv\xc3\xa4lisen humanitaarisen palvelun vuoksi (1997) sek\xc3\xa4 Dignitas Humana -palkinnon vuodelta 2003._NEWLINE_H\xc3\xa4net puukotti kuoliaaksi skitsofreniaa sairastanut 36-vuotias nainen Taiz\xc3\xa9ssa, Sovituksen kirkossa 2500 pyhiinvaeltajan edess\xc3\xa4.'